Manimenos, d'entre as diferents denominacions, a que con mas freqüencia s'aplica univocament ta nombrar a qualques especies de Caelifera ye «langostos», que designa especialment a las especies de mida menor a bells 6 u 7 cm. S'ha de remarcar que ni totz os insectos que popularment se conoix como langostos son celiferos, ni totz os celiferos se dicen langostos, pus como s'ha dito o criterio popular ye discriminar as especies por a mida (se podría dicir que as especies chicorronas son «langostos», as mas grans son «pantinganas») y mesmo especies miembros d'iste grupo zoolochico que habitan en as nuestras latituz y que son especialment granizas (como Anacridum aegyptium) reciben a denominación popular de «pantinganas» en estando celiferos.